യുവതിയെ വലിച്ചിഴച്ച് അടുക്കളയിലേക്ക് കൊണ്ട് വന്ന് കുത്തിപരിക്കേല്പ്പിച്ചു ഭര്ത്താവ് അറസ്റ്റില് കൊല്ലം: യുവതിയെ ക്രൂരമായി കുത്തിപരിക്കേല്പ്പിച്ച ശേഷം രക്ഷപ്പെട്ട ഭര്ത്താവ് അറസ്റ്റില്. ആലപ്പുഴ തുമ്ബോളി ആറാട്ടുകുളങ്ങര ചാര്ലി 38 ആണ് പിടിയിലായത്. ഗുരുതരമായി പരിക്കേറ്റ ഭാര്യ മിനിമോള് മേരി 28 ആലപ്പുഴ മെഡിക്കല് കോളജ് ആശുപത്രിയില് ചികിത്സയില് കഴിയുകയാണ്. നീണ്ടകരയിലെ വാടക വീട്ടിലാണ് ഇവര് താമസിച്ചിരുന്നത്. മുറിയില് നിന്ന് മിനിമോളെ ചാര്ലി വലിച്ചിഴച്ച് അടുക്കളയിലേക്ക് കൊണ്ട് വന്നു. തുടര്ന്ന് കുത്തി പരിക്കേല്പ്പിക്കുകയായിരുന്നു. നവംബര് മൂന്നിന് പുലര്ച്ചെയാണ് സംഭവം ഉണ്ടായത്. രക്തം വാര്ന്ന് ഒഴുകിയിട്ടും മിനിമോളെ ആശുപത്രിയില് കൊണ്ട് പോകാന് ആദ്യം ടിന്റു എന്ന് വിളിക്കുന്ന ചാര്ലി തയാറായില്ല. മിനിമോളുടെ അവസ്ഥ കൂടുതല് മോശമായതോടെ ഭാര്യയെ നീണ്ടകര താലൂക്ക് ആശുപത്രിയില് എത്തിച്ച ശേഷം ചാര്ലി രക്ഷപ്പെടുകയായിരുന്നുവെന്ന് പൊലീസ് പറഞ്ഞു. ഏഴും മൂന്നും വയസ്സുള്ള കുട്ടികളാണ് ഇവര്ക്കുള്ളത്. സംഭവ സമയത്ത് ഇവര് ഉറങ്ങുകയായിരുന്നു. മൊബൈല് ഫോണ് ഉപേക്ഷിച്ച് കടന്ന ചാര്ലിയെ ചവറ പൊലീസ് കോട്ടയത്ത് നിന്നാണ് പിടികൂടിയത്.. വധശ്രമത്തിനാണു കേസ് എടുത്തിട്ടുള്ളത്. പ്രതിയെ സംഭവസ്ഥലത്ത് എത്തിച്ച് തെളിവെടുപ്പ് നടത്തി.